钦定古今图书集成/历象汇编/乾象典/第091卷 > 《念奴娇》〈催雪〉朱淑真
## 钦定古今图书集成/历象汇编/乾象典/第091卷 > 《念奴娇》〈催雪〉朱淑真

冬晴无雪，是天心未肯，化工非拙。不放玉花飞堕地，
留在广寒宫阙。云欲同时，霰将集处，红日三竿揭。六
花翦就，不知何处施设。　应念陇首寒梅，花开无伴，
对景真愁绝。待出和羹金鼎手，为把玉盐飘撒。沟壑
皆平，乾坤如画，更吐冰轮洁。梁园宴客，夜明不怕灯
灭。